PASLAUGŲ TEIKIMO SUTARTIS NR. SS-139
2025-05-30
Stipirkių kaimas, Akmenės rajonas

UAB „Naujosios Akmenės komunalininkas“, įm. k. 152903578, esanti adresu Stipirkių g. 2, LT-85105, Stipirkių k., Akmenės r. sav., duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama direktoriaus Rimvydo Žilaičio, veikiančio pagal bendrovės įstatus (toliau – UŽSAKOVAS), ir Kęstutis Vaičius, a/k 36312180895, veikiantis pagal nuolatinio Lietuvos gyventojo individualios veiklos vystymo pažymą Nr. 580002, paslaugų vykdytojas (toliau VYKDYTOJAS). UŽSAKOVAS ir VYKDYTOJAS toliau kartu  vadinami Šalimis, o kiekvienas atskirai Šalimi, sudarė šią paslaugų teikimo sutartį (toliau – Sutartis):

1. Sutarties dalykas ir kaina

1.1. VYKDYTOJAS įsipareigoja Sutartyje nustatyta tvarka ir terminais suteikti miesto aplinkotvarkos paslaugas (toliau – Paslaugos), o UŽSAKOVAS Sutartyje nustatyta tvarka įsipareigoja už tinkamai suteiktas Paslaugas sumokėti.
1.2. Pagrindinė sutarties vertė yra – 14955,00 Eur (keturiolika tūkstančių devyni šimtai penkiasdešimt penki eurai 00 ct), kuri lygi maksimaliai pirkimui skirtai lėšų sumai be PVM sutartyje nurodytai paslaugai įsigyti nurodytais įkainiais be PVM.
1.3. Miesto aplinkotvarkos Paslaugos 1 valandos įkainis 15,00 Eur be PVM.
1.4. Paslaugos įkainis yra galutinis ir apima visas tiesiogines ir netiesiogines išlaidas ir negali būti keičiamas visą sutarties galiojimo laikotarpį.
1.5. Paslaugos suteikiamos gavus UŽSAKOVO ar jo įgalioto asmens raštišką užsakymą, nurodant paslaugas ir įvykdymo terminą. VYKDYTOJUI paslaugas užsako Akmenės seniūnija. Taip pat paslaugas gali užsakyti pats UŽSAKOVAS.
1.6. Paslaugų teikimo vieta: Akmenės seniūnijos teritorija. Paslaugos gali būti teikiamos ir Akmenės rajono savivaldybės teritorijoje, įforminant atskiru aktu. Paslaugos bus perkamos atsižvelgiant į faktinį poreikį suderinant raštu, neviršijant 1.2 punkte nurodytos sutarties vertės. Paslaugų perdavimas įforminamas Paslaugų perdavimo-priėmimo aktu (pridedama), kuris turi būti suderintas su Akmenės seniūnija.

2. Šalių teisės ir pareigos

2.1. VYKDYTOJAS įsipareigoja:
2.1.1.  Gauti visus leidimus ar sutikimus, būtinus vykdant šią Sutartį. Užtikrinti, kad darbai, kurie yra Šalių suderinti, būtų atlikti laiku, kokybiškai ir nepažeidžiant trečiųjų šalių autorinių teisių;
2.1.2. UŽSAKOVO reikalavimu pranešinėti jam visą informaciją apie Sutarties vykdymo procesą;
2.1.3. UŽSAKOVO reikalavimu jam pateiktą informaciją, skirtą Paslaugų teikimui, laikyti konfidencialia informacija ir neperduoti jos jokiai trečiai šaliai be UŽSAKOVO raštiško sutikimo;
2.1.4. Informuoti UŽSAKOVĄ apie visas aplinkybes, kurios priklauso nuo UŽSAKOVO ir kurios VYKDYTOJUI būtinos siekiant tinkamai suteikti Paslaugas;
2.1.5. Vykdyti visas prievoles, numatytas šioje Sutartyje bei Užsakyme.
2.1.6. VYKDYTOJAS įsipareigoja pats sumokėti LR įstatymais nustatytus mokesčius.
2.2 UŽSAKOVAS įsipareigoja:
2.2.1. Sumokėti VYKDYTOJUI Sutartyje nustatyta tvarka už tinkamai pagal Sutarties reikalavimus suteiktas ir akte užfiksuotas paslaugas;
2.2.2. Pateikti VYKDYTOJUI visą informaciją, reikalingą Paslaugų teikimui, taip pat užtikrinti, kad ši informacija (duomenys) būtų teisinga ir nepažeidžianti trečiųjų šalių autorinių teisių. Teisinga laikoma informacija (duomenys), kurios teisingumą galima pagrįsti jos pateikimo momentu;
2.2.3. Vykdyti kitas prievoles, numatytas šioje Sutartyje bei Užsakyme.
2.3. Jeigu viena iš Šalių pradėjus teikti Paslaugas nori daryti pakeitimus dėl Paslaugų teikimo tvarkos ir/ar Paslaugų apimties, ir/ar reikalavimų Paslaugų suteikimui, Paslaugų suteikimo terminų ar kitus Sutarties pakeitimus, tokie pakeitimai gali būti įgyvendinami tik Šalims iš anksto sudarius papildomą susitarimą dėl jų. 

3. Atsiskaitymo tvarka

3.1. Paslaugos valandos įkainis nurodytas 1.3 punkte.
3.2. Jei Užsakyme nebus nustatyta kitaip, į patvirtintą užsakytų Paslaugų kainą įeis visos VYKDYTOJO išlaidos, skirtos Paslaugų suteikimui ir susijusios su Paslaugų suteikimu.
3.3. Po Paslaugų perdavimo – priėmimo akto patvirtinimo, UŽSAKOVAS įsipareigoja sumokėti VYKDYTOJUI per 30 dienų nuo sąskaitos-faktūros gavimo dienos.
3.4. VYKDYTOJAS sąskaitą – faktūrą ir ją pagrindžiančius dokumentus (jei tokie yra), privalo pateikti UŽSAKOVUI naudojantis elektronine paslauga „SABIS“ (sąskaitų administravimo bendroji informacinė sistema „SABIS“).

4. Šalių atsakomybė

4.1. UŽSAKOVUI laiku neapmokėjus už suteiktas paslaugas, VYKDYTOJUI pareikalavus, jis privalo mokėti 0.02% (dviejų šimtųjų procento) dydžio delspinigius nuo neapmokėtos sumos už kiekvieną uždelstą dieną.
4.2. VYKDYTOJAS neatsako už atliktų Paslaugų kokybę tuo atveju, jeigu Akmenės seniūnija ar UŽSAKOVAS pateikė VYKDYTOJUI netinkamą informaciją ar dokumentus, reikalingus Sutarties vykdymui.
4.3. Šalis, vykdydama savo įsipareigojimus pagal šią Sutartį ir pažeidusi Lietuvos Respublikoje galiojančius norminių aktų reikalavimus, savarankiškai atsako prieš atitinkamas valstybės institucijas ar ūkio subjektus. 
4.4. Vykdydamos Sutartį, Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.

5. Nenugalima jėga (Force majeure)

5.1. Šalys atleidžiamos nuo atsakomybės už šios Sutarties sąlygų neįvykdymą, jeigu tokios Sutarties sąlygos nebuvo vykdomos dėl nenugalimos jėgos (force majeure) aplinkybių ir nenugalimos jėgos aplinkybės atsirado iki tų sąlygų įvykdymo termino suėjimo. Šalių atleidimo nuo atsakomybės dėl sutartinių įsipareigojimų nevykdymo dėl Nenugalimos jėgos aplinkybių klausimai sprendžiami, remiantis Lietuvos Respublikos civiliniu kodeksu. Force majeure aplinkybių paveikta Šalis privalo apie tai pranešti kitai Šaliai nedelsdama, bet ne vėliau kaip per 5 (penkias) kalendorines dienas po to, kai atsirado tokios aplinkybės, ir informuoti apie jų poveikį Sutarties vykdymui. Force majeure atveju VYKDYTOJAS, jei būtina, sustabdo paslaugų teikimą ir jų baigimo laikas turi būti atitinkamai pratęstas, kol tų aplinkybių nebeliks.

6. Sutarties galiojimas, pakeitimas, nutraukimas

6.1. Paslaugų teikimo pradžia yra 2025 m. birželio 1 d. Sutartis sudaroma 13 (trylikai) mėnesių su apmokėjimu. 
6.2. VYKDYTOJAS gali vienašališkai, ne teismo tvarka, nutraukti Sutartį dėl rimtų priežasčių, apie tai informavusi UŽSAKOVĄ prieš vieną mėnesį raštu. UŽSAKOVAS pasilieka teisę vienašališkai, ne teismo tvarka, nutraukti Sutartį dėl rimtų priežasčių, apie tai informavusi VYKDYTOJĄ prieš tris (3) darbo dienas raštu. Visi iki Sutarties nutraukimo pradėti vykdyti įsipareigojimai turi būti užbaigti ir už juos turi būti atsiskaityta. Šalys, nutraukdamos sutartį, gali susitarti ir kitaip.
6.3. UŽSAKOVAS turi teisę vienašališkai, nesikreipdamas į teismą nutraukti Sutartį ir reikalauti atlyginti patirtus tiesioginius nuostolius, jei dėl VYKDYTOJO kaltės laiku nepradedamos teikti Paslaugos, arba Paslaugos teikiamos pažeidžiant nustatytus terminus, arba Paslaugos teikiamos nekokybiškai ar ne pagal Sutarties reikalavimus ir toks kokybės pažeidimas nepašalinamas per protingą terminą. Kitais Sutarties nutraukimo atvejais, VYKDYTOJAS turi teisę reikalauti UŽSAKOVO atlyginti patirtus finansinius nuostolius.
6.4. Sutartis gali būti pakeista ar papildyta atskiru rašytiniu abiejų Šalių pasirašytu susitarimu.
6.5. Sutartis sudaryta dviem originaliais egzemplioriais lietuvių kalba, po kiekvieną kiekvienai Šaliai.

7. Sutarties priedas: Paslaugų perdavimo – priėmimo aktas.

8. ŠALIŲ PARAŠAI IR REKVIZITAI
 
UŽSAKOVAS:

UAB „Naujosios Akmenės komunalininkas“
Stipirkių g. 2, LT-85105, Stipirkių k., Akmenės r. sav.
Įm. kodas: 152903578
PVM k. LT529035716
A.s. Nr. LT427300010073710764
AB Swedbank
Tel. +37065634500
El.p. administracija@akmenekom.lt

Direktorius Rimvydas Žilaitis  ________________________________________
(pareigos, vardas, pavardė, parašas)
	VYKDYTOJAS:

Kęstutis Vaičius
Smiltinės g. 10, Smiltinės k., Akmenės r.
a/k 36312180895
A.s. Nr. LT427300010025382357
AB Swedbank
Mob. +370 679 18974
El.p: vaiciene.gina@gmail.com

Kęstutis Vaičius
______________________________________
(pareigos, vardas, pavardė, parašas)	

PASLAUGŲ PERDAVIMO – PRIĖMIMO AKTAS
Už 202__ m. ___________ mėn.

VYKDYTOJAS	UŽSAKOVAS	
Kęstutis Vaičius	UAB „Naujosios Akmenės komunalininkas “	
1.Vykdytojas perduoda , o užsakovas priima miesto aplinkotvarkos paslaugas:

Data
	Gatvės pavadinimas	Mato vnt.
(km)	

			

			

			

			

			

			

			
Iš viso :		

2. Šiuo aktu sutarties šalys patvirtina, kad neturi viena kitai pretenzijų dėl šiame paslaugų perdavimo – priėmimo akte nurodytų paslaugų kokybės.
3. Aktas sudarytas dviem egzemplioriais – po vieną egzempliorių Vykdytojui ir Užsakovui.

VYKDYTOJAS		UŽSAKOVAS

________________________________________  ______________________________________
             (vardas, pavardė, parašas)                      ( vardas, pavardė, parašas )    

SUDERINTA ____________________________
202___m . ________________________d.